open-index/open-wikipedia-markdown huggingface dataset:
उम्मेद सिंह (बहुविकल्पी)

**(१) **कोटा (राजस्थान) के राजा। इनके पिता का नाम गुमानसिंह था। 1827 ई. में गुमानसिंह की मृत्यु हुई तो उम्मेदसिंह मात्र 10 वर्ष के थे। अत: कोटा राज्य के प्रधान मंत्री जालिमसिंह के संरक्षण में इन्होंने राजगद्दी सँभाली। जालिमसिंह ने मराठों के उत्पात से कोटा राज्य को बचाए रखने के लिए अंग्रेजों से मित्रता की। 1860 ई. में कर्नल मानसन, युद्ध में होल्कर से हारकर, कोटा चले गए तो जालिमसिंह ने उनकी पूरी सहायता की, लेकिन होल्कर के नाराज हो जाने के डर से उन्हें नगर से दूर ही रखा। 1874 ई. में अंग्रेजी सरकार ने होल्कर के राज्य के चार परगने जालिमसिंह को पुरस्कारस्वरूप देने चाहे, परंतु उन्होंने उक्त परगने स्वयं न लेकर अपने स्वामी उम्मेदसिंह को दिलवा दिए।

**(२) ** बूँदी (राजस्थान) के राजा। 1800 ई. में अपने पिता बुधसिंह की मृत्यु हो जाने पर इन्होंने बूँदी पर कब्जा कर लिया लेकिन अंबर के तत्कालीन महाराजा ईश्वरीसिंह ने इनपर चढ़ाई की और इन्हें मार भगाया। उम्मेदसिंह ने 1806 ई. में होल्कर की सहायता से ईश्वरसिंह को हराकर बूँदी पर पुन: अधिकार कर लिया। 1813 ई. में ये अपने पुत्र अजीतसिंह को शासनभार सौंपकर तीर्थाटन के लिए चले गए।

**(३)** शाहपुरा (राजस्थान) के राजा। ये राजाधिराज नाहरसिंह के ज्येष्ठ पुत्र थे। इनका विवाह खेतड़ी नरेश अजीतसिंह की पुत्री सूर्यकुमारी से हुआ था। सूर्यकुमारी से उत्पन्न इनका कोई भी संतान जीवित न रही, परंतु इन्होंने अपनी पत्नी के रहते दूसरा विवाह न किया। उनकी मृत्यु के बाद कृष्णगढ़ की राजकुमारी से इनका दूसरा विवाह हुआ जिससे इन्हें सुदर्शनदेव नामक पुत्र की प्राप्ति हुई। उम्मेदसिंह ने अपनी पहली पत्नी की स्मृति में उनके नाम पर नागरीप्रचारिणी सभा, काशी को 20 हजार रुपए देकर 'सूर्यकुमारी पुस्तकमाला' के प्रकाशन की व्यवस्था को जिसके अंतर्गत सभा अनेक आकर ग्रंथ छाप चुकी है। इसके अतिरिक्त इन्होंने 30 हजार रुपए के दान से गुरुकुल विश्वविद्यालय, कांगड़ी (हरिद्वार) में सूर्यकुमारी आर्यभाषा गद्दी (चेयर) तथा पाँच हजार रुपए देकर वहीं से 'सूर्यकुमारी ग्रंथावली' के प्रकाशन की व्यवस्था भी की। सन्‌ 1954 ई. में राजा उम्मेदसिंह का देहावसान हो गया।

श्रेणी:भारत के राजा
नरसिंह चिंतामणि केलकर

**नरसिंह चिंतामणि केलकर** (1872-1947) मराठी साहित्यकार एवं कई समाचारपत्रों के सम्पादक थे।

## परिचय
इनका जन्म मिरज (महाराष्ट्र) में हुआ था। हाईस्कूल और कालेज में उन्होने अंग्रेजी एवं संस्कृत साहित्य का विशेष अध्ययन किया और उनकी साहित्यिक प्रतिभा पल्लवित हुई। बी. ए., एल-एल. बी. होने के पश्चात्‌ वे लोकमान्य तिलक के अंग्रेजी समाचार पत्र मराठा के संपादक हुए। इस प्रकार सन्‌ 1947 तक वे मराठा, केसरी तथा सह्याद्रि (मासिकपत्र) जैसे लोकप्रिय एवं प्रौढ़ समाचारपत्रों के संपादक रहे।

वे न केवल व्यवसायी संपादक वरन्‌ सव्यसाची साहित्यिक भी थे। संपादन करते हुए उन्होंने मालाकार चिपलूणकर की प्रौढ़ निबंधशैली का उत्कर्ष किया। इन्होंने निबंध, जीवनी, नाटक, इतिहास, साहित्यशास्त्र, उपन्यास, विनोद, यात्रावर्णन आदि अनेक साहित्यरूपों में अपनी प्रौढ़ कृतियों द्वारा अच्छा योग दिया। इनकी निबंधरचना इतनी विविध, विपुल और कलापूर्ण है कि मराठी में कदाचित्‌ ही किसी एक व्यक्ति ने इनकी टक्कर का निबंधप्रणयन किया हो। इनकी निबंधरचना लगभग पाँच हजार पृष्ठों की है।

इनके 1. गैरीबाल्डी चरित्र 2. आयरिश देशभक्तों के चरित्र, 3. लोकमान्य तिलक का त्रिखंडात्मक बृहत्‌ चरित्र (लगभग तीन हजार पृष्ठों का) और 4. आत्मकहानी (लगभग आठ सौ पृष्ठों की) की रचनाकर चरित्रसाहित्य को खूब संपन्न किया। इनका ऐतिहासिक संशोधनयुक्त मराठे व इंग्रज ग्रंथ पठनीय और संग्रहणीय है। वैसे ही सुभाषित और विनोद नामक प्रौढ़ ग्रंथ का प्रणयान कर इन्होंने हास्य रस का शास्त्रीय शैली से प्रतिपादन किया है।

केलकर सफल समीक्षक भी थे। इन्होंने लगभग सौ भिन्न प्रकार के ग्रंथों के मार्मिक परिचय लिखे और बीसों ग्रंथों की उद्बोधक समालोचनाएँ कीं। वे मराठी के दूसरे साहित्यसम्राट कहे जाते हैं। अपने सामर्थ्य के अनुसार इन्होंने देश सेवा में भी योग दिया। 1947 ई. में इनका निधन हुआ।

## सन्दर्भ
श्रेणी:मराठी साहित्यकार
खगोलीय चिन्ह

## सूर्य और चन्द्रमा के चिह्न

## स्रोत


श्रेणी:वैज्ञानिक चिन्ह
श्रेणी:खगोलशास्त्र
उबटन

कुछेक प्राकृतिक चीजों को एक निश्चित मात्रा में मिला कर जो लेप तैयार होता है, वही **उबटन** कहलाता है। उबटन का चलन काफी पुराना है। सोलह शृंगारों में इसकी गणना है। हमारी दादी-नानी, विविध प्रकार के उबटनों का प्रयोग करके ही अपने सौंदर्य को निखारती थीं, क्योंकि उस समय ब्यूटी पार्लरों का इतना बोलबाला नहीं था। प्राचीनकाल में भी रानियां-महारानियां विभिन्न प्रकार के उबटनों का प्रयोग किया करती थीं। पुराने समय के उबटन ने ही आधुनिक भाषा में फेस पैक या फेस स्क्रब का रूप ले लिया है। 

## बाहरी कड़ियाँ
उबटन लगानेका सही तरीका 
* कैसे बनाए उबटन?
* त्वचा में निखार उबटन की माया 
* रंगत निखारने के उबटन 
* खासकर सर्दियों के लिए उबटन
* घर की उबटन के क्या कहने? 
* त्वचा निखारें उबटन से 
* स्वस्थ त्वचा के लिए उबटन
* उबटन के फायदे अनेक
* फेस के लिए सब से अच्छे उबटन 
* उबटन
* दही का उबटन लगाएं दमकती त्वचा पाएं 
घर पर उबटन बनाने की बिधी 
*
रंग गोरा करने का उबटन  

श्रेणी:सौन्दर्य
क्रेटर

[thumb|right|अपोलो १५ यान द्वारा खींची गयी [चन्द्रमा पर ऍरिस्टार्कस और हॅरोडोटस क्रेटरों की तस्वीर]]
**क्रेटर** किसी खगोलीय वस्तु पर एक गोल या लगभग गोल आकार के गड्ढे को कहते हैं जो किसी विस्फोटक ढंग से बना हो, चाहे वह ज्वालामुखी का फटना हो, अंतरिक्ष से गिरे उल्कापिंड का प्रहार हो या फिर ज़मीन के अन्दर कोई अन्य विस्फोट हो। विस्फोट का कारण प्राकृतिक हो सकता है या कृत्रिम (जैसे की परमाणु बम का विस्फोट)। क्रेटर कई प्रकार के होते हैं -
* प्रहार क्रेटर, जो एक छोटी वस्तु का किसी बड़ी वस्तु से बहुत ऊंची रफ़्तार से टकराने पर बन जाता है
* ज्वालामुखीय क्रेटर, जो ज्वालामुखीय विस्फोटों से बन जाता है
* धंसाव क्रेटर, जो ज़मीन के नीचे विस्फोट (अक्सर परमाणु परिक्षण का विस्फोट) होने से ज़मीन के धंस जाने से बनता है
* मार (क्रेटर), जो खौलते हुए लावा में पानी मिल जाने पर हुए विस्फोट से बन जाता है
* बिल क्रेटर, जो ज़मीन के नीचे ख़ाली स्थान या गुफा के ऊपर की छत गिर जाने से बन जाता है
* विस्फोट क्रेटर, जो ज़मीन के नीचे हुए विस्फोट से मलबा बाहर फेंके जाने पर बन जाता है (यानि धसन से नहीं बनता)

क्रेटर का प्रयोग अंग्रेज़ी के "crater" शब्द में १७वी शताब्दी में ही शुरू हुआ और इसका मूल शब्द यूनानी से आया था -
* क्रातेर (बासन), प्राचीन यूनान में मदिरा और पानी को मिलाने के लिए प्रयोग होने वाला बड़ा गोलाकार बासन या घड़ा

श्रेणी:क्रेटर
श्रेणी:हिन्दी विकि डीवीडी परियोजना
उल्कापिंड

**उल्कापिंड**, अंतरिक्ष से पृथ्वी अथवा किसी अन्य ग्रह वा उपग्रह की सतह पर गिरा हुआ प्राकृतिक पत्थर वा चट्टान का टुकड़ा होता है। जब मूल वस्तु वायुमंडल में प्रवेश करती है, तो घर्षण, दबाव और वायुमंडलीय गैसों के साथ रासायनिक अंतःक्रिया जैसे विभिन्न कारक इसे गर्म करते हैं और ऊर्जा विकीर्ण करते हैं। तत्पश्चात यह, आग का गोला बन जाता है, जिसे **उल्का** वा  **टूटता तारा** भी कहा जाता है। उल्कापिंड भिन्न-भिन्न प्रकार और आकार के होते हैं। उल्कापिंडो के धरती की सतह से टकराव के कारण प्रहार गड्ढे बनते हैं । 

उल्कापिंडों को पारंपरिक रूप से तीन व्यापक श्रेणियों में विभाजित किया जाता है: पथरीले उल्कापिंड जो चट्टानें हैं, जो मुख्य रूप से सिलिकेट खनिजों से बने होते हैं; लौह उल्कापिंड जो बड़े पैमाने पर फेरोनिकेल से बने होते हैं; और पथरीले-लौह उल्कापिंड जिनमें धातु और चट्टानी दोनों प्रकार की सामग्री बड़ी मात्रा में होती है। आधुनिक वर्गीकरण योजनाएं उल्कापिंडों को उनकी संरचना, रासायनिक, समस्थानिक संरचना और खनिज विज्ञान के अनुसार समूहों में विभाजित करती हैं। एक मिलीमीटर से कम व्यास वाले उल्कापिंडों को **लघुउल्कापिंड** के रूप में वर्गीकृत किया जाता है। यह अन्य उल्कापिंडो से भिन्न होते हैं, क्योंकि यह अधिकतर वायुमंडल में ही पूरी तरह से पिघल जाते हैं अथवा बुझी हुई बूंदों और आग के शोलो के रूप में पृथ्वी पर गिरते हैं। चंद्रमा और मंगल ग्रह पर भी परग्रहीय उल्कापिंड पाए गए हैं।   

पृथ्वी पर गिरने वाले अधिकांश अंतरिक्षीय चट्टानें एक ही स्रोत से आती हैं। अधिकांश उल्कापिंडों की उत्पत्ति का पता मुट्ठी भर क्षुद्रग्रह विखंडन घटनाओं से लगाया जा सकता है - और संभवतः व्यक्तिगत क्षुद्रग्रहों से भी।

## उल्का वर्षा

अधिकतर उल्कापिंड पृथ्वी के वायुमंडल में प्रवेश करते ही विघटित हो जाते हैं। परंतु फिर भी वर्ष में पाँच से दस उल्कापिंड गिरते हुए देखे जाते हैं और बाद में उन्हें निकालकर वैज्ञानिकों को सूचित किया जाता है।
क्रातेर (बासन)

:*अगर आप क्रेटर शब्द से सम्बंधित कोई लेख ढूंढ रहे हैं तो [[क्रेटर]] देखें*
[thumb|300px|१२००-११०० ई॰पू॰ में बना एक प्राचीन यूनानी क्रातेर जो अब एथेंस के [राष्ट्रिय पुरातत्विक संग्राहलय, एथेंस|राष्ट्रिय पुरातत्विक संग्राहलय में रखा हुआ है]]
**क्रातेर** (यूनानी: κρατήρ) प्राचीन यूनान में मदिरा और पानी मिलाने के लिए इस्तेमाल होने वाला एक बड़ा बासन हुआ करता था।

## सामाजिक प्रयोग
यूनानी सभाओं में क्रातेर कमरे के बिलकुल बीच में रख दिए जाते थे और उनमें सही मात्रा में गाढ़ी मदिरा और पानी मिला दिए जाते थे ताकि यह मिश्रण पीने योग्य हो जाए। भरने के बाद क्रातेर बहुत भारी होते थे और उन्हें हिलाना मुश्किल था। जब सभा होती थी तो नौकर क्रातेर से सुराहियों में मदिरा भर के मेहमानों के ख़ाली प्याले भरा करते थे। यह रिवाज इतना प्रचलित था के आधुनिक यूनानी में गाढ़ी मदिरा का नाम ही "क्रासि" (κρασί) पड़ गया है। क्योंकि क्रातेर के मुख चौड़े और खुले थे इसलिए कुम्हार इन्हें बनाते हुए अन्दर और बाहर दोनों तरफ से ऊंचे तापमान की भट्टी में बनाते थे। ऊंचा तापमान रखने से कुम्हारी मिटटी पिघल कर शीशे के पदार्थ बना देती है। क्रातेर अन्दर और बहार से ऐसे होते थे ताकि देखने में आकर्षक हों।

## शब्द की उत्पत्ति और प्रयोग
प्राचीन यूनानी भाषा में "केरान्निमी" (κεράννυμι) एक क्रिया है जिसका अर्थ मिश्रण करना होता है। क्रातेर शब्द इसी से जन्मा है। विश्व की कई आधुनिक भाषाओँ में क्रेटर (अंग्रेज़ी: crater) शब्द प्रयोग होता है जिसका अर्थ है "किसी सतह पर विस्फोट से बना हुआ बड़ा गोलाकार गड्ढा"। अगर इन गड्ढों को देखा जाए तो इनकी शक्ल क्रातेर की अन्दर की लगती है, इसीलिए क्रेटर नाम प्रचलित हो गया। ध्यान रहे के "केरान्निमी" (κεράννυμι) का मूल शब्द आदिम-हिन्द-यूरोपीय भाषा में "क्रा" माना जाता है, जिसका अर्थ था "मिश्रण करना"। इस शब्द का संस्कृत में वंशज सजातीय शब्द "च्रा" या "चरा" है जिसका अर्थ है "पकाना" (यानि "पकाने के लिए मिश्रण करना")।

## इन्हें भी देखें
* यूनान
* क्रेटर

## सन्दर्भ


श्रेणी:बर्तन
श्रेणी:मिट्टी से बनी वस्तुएँ
श्रेणी:शराब के बर्तन
श्रेणी:शब्द
श्रेणी:हिन्दी विकि डीवीडी परियोजना
गुलदान

thumb|120px|१५वी सदी के चीन से एक नक़्क़ाशी से सुशोभित गुलदान
**गुलदान** या **फूलदान** एक विशेष आकार का बर्तन होता है जिसमें टहनियों के समेत फूलों का प्रदर्शन किया जाता है। गुलदान अक्सर मिटटी या शीशे के बने होते हैं और उनपर चित्रकारी या नक़्क़ाशी से अधिक लुभावना बनाया गया होता है।

## अन्य भाषाओँ में
गुलदान को अंग्रेज़ी में "vase" बोलते हैं जिसे "वेज़" या "वाज़" उच्चारित किया जाता है (दोनों उच्चारण सही हैं)। पुरानी हिन्दी में गुलदान एक "बासन" नाम की बर्तनों की श्रेणी का सदस्य है, जिसमें कलश भी शामिल है।

## गुलदानों का आकार
गुलदान अक्सर नीचे से खुले हुए होते हैं, ताकि फूलों की टहनियाँ पानी में रहकर फूलों को ज़्यादा देर तक मुरझाने से बचा सकें। ऊपर एक तंग गर्दन होती है, जिनसे टहनियों को सीधा खड़े रहने के लिए सहारा मिलता है। सब से ऊपर गुलदान का मुख अक्सर थोड़ा फैला होता है। पुराने ज़माने में गुलदानों पर हत्थे (हैंडल) भी आम थे, लेकिन अब यह कम देखे जाते हैं।
## चित्रदीर्घा

File:Trumpetformig porslinsvas gjord i Kina på 1600-talet - Hallwylska museet - 95540.tif|White porcelain vase
File:WLANL - MicheleLovesArt - Museum Boijmans Van Beuningen - Tulpenvaas.jpg|Blue & white tulip vase
File:Vase (Ping) in the Form of an Ancient Ritual Wine Cup (Gu) with the Eight Buddhist Symbols (Bajixiang) and Floral Scrolls LACMA M.72.16.jpg|Chinese porcelain vase c. 1796-1820
File:Vase LACMA 56.35.178.jpg|Glass vase
File:Imperial Yellow Peking Glass Vase Closeup.jpg|19th century Peking glass vase in Imperial Yellow.
File:FratelliToso3.jpg|Glass millefiori vase
File:Pressed Glas Milk Glass.jpg|Pressed glass vase c. 1840
File:MIK - Sassaniden Silbervase.jpg|Metal vase c. 600-700
File:IRDP Meela, Thrissur DSC 1798.JPG|Earthen vases from Kerala
File:Chrysanthemum in vase.jpg|Aged ceramic white vase holding a chrysanthemum
File:Diorite Vase Neqada II Predynastic Ancient Egypt Field Museum.jpg|Diorite Porphyry vase from predynastic Ancient Egypt, c. 3600 BC.


## इन्हें भी देखें
* बासन
* कलश (बासन)

श्रेणी:बर्तन
श्रेणी:फूल
श्रेणी:मिट्टी से बनी वस्तुएँ
श्रेणी:शीशे से बनी वस्तुएँ
श्रेणी:हिन्दी विकि डीवीडी परियोजना
श्रेणी:कांच के पात्र
बासन

thumb|मध्यकालीन जापानी चाय विक्रेताओं द्वारा इस्तेमाल किये जाने वाले बासन - इनका आकार कलशों वाला है
**बासन** एक प्रकार का बर्तन होता है। हालाँकि अलग हिन्दी-भाषी क्षेत्रों में यह शब्द समय-समय पर अलग बर्तनों के लिए इस्तेमाल हुआ करता था, आधुनिक युग में इसका प्रयोग गुलदान और कलश जैसी वस्तुओं के लिए होता है।

## इन्हें भी देखें
* गुलदान
* कलश (बासन)

श्रेणी:बर्तन
श्रेणी:हिन्दी विकि डीवीडी परियोजना
कलश (बासन)

thumb|120px|मध्य अमेरिका की माया संस्कृति का एक अस्तियों को रखने वाला कलश
**कलश** एक विशेष आकार का बर्तन होता है जिसका धड़ चौड़ा और थोड़ा गोल और मुँह थोड़ा तंग होता है। कलशों में पानी, अनाज, इत्यादि रखा जा सकता है। कई सभ्यताओं में कलशों का प्रयोग किसी की मृत्यु के बाद किये गए क्रिया-कर्म के पश्चात अस्तियाँ रखने के लिए भी किया जाता है। कलश अक्सर मिट्टी या धातु के बने होते हैं।

## अन्य भाषाओँ में
कलश को अंग्रेज़ी में "अर्न" (urn) बोलते हैं। पुरानी हिन्दी में कलश एक "बासन" नाम की बर्तनों की श्रेणी का सदस्य है, जिसमें गुलदान भी शामिल है।

## इन्हें भी देखें
* बासन
* गुलदान

श्रेणी:बर्तन
श्रेणी:मिट्टी से बनी वस्तुएँ
श्रेणी:हिन्दी विकि डीवीडी परियोजना
इसरो उपग्रह केंद्र

**इसरो उपग्रह केंद्र** इसरो का एक प्रमुख केंद्र है| यह बेंगलुरु में स्थित है| यहाँ उपग्रह बनाने तथा उससे समबन्धित कार्य होते हैं| विक्रम साराभाई अंतरिक्ष केंद्र के बाद यह इसरो का दूसरा सबसे बड़ा केंद्र है| भारत में संचार एवं दूरसंवेदी उपग्रहों का निर्माण इसी केंद्र में होता है| 
"इसरो स्पेस एजेंसी लखनऊ में स्थित है।" 

श्रेणी:भारतीय अंतरिक्ष अनुसंधान संगठन
प्रहार क्रेटर

[thumb|300px|पृथ्वी के [चन्द्रमा की सतह पर स्थित टाएको क्रेटर एक प्रहार क्रेटर है]]
**प्रहार क्रेटर** वह प्राकृतिक या कृतिम क्रेटर या गोल आकार के गड्ढे होते हैं जो किसी तेज़ रफ़्तार से चलती हुई वस्तु या प्रक्षेप्य (प्रोजॅक्टाइल) के किसी बड़ी वस्तु पर टकराने से बन जाये। खगोलशास्त्र में ऐसे क्रेटर हमारे सौर मण्डल के कई ग्रहों, उपग्रहों और क्षुद्रग्रहों पर उल्कापिंडों के गिरने से बन जाते हैं। मिसाल के तौर पर भारत के महाराष्ट्र राज्य में स्थित लोनार झील ऐसे ही एक प्रहार क्रेटर में पानी भर जाने से बनी है। हमारे चन्द्रमा और अन्य ग्रहों और उपग्रहों पर ऐसे कई क्रेटर हैं। इन क्रेटरों का सृजन ज्वालामुखीय क्रेटरों से भिन्न होता है जो किसी ज्वालामुखी के फटने से बन जाते हैं। प्रहार क्रेटरों की दीवारें इर्द-गिर्द की ज़मीन की सतह से ऊंची होती हैं। कुछ प्रहार क्रेटर तो देखने में एक साधारण कटोरी से लगते हैं लेकिन दुसरे क्रेटरों में एक के अन्दर एक संकेंद्रिक (कॉन्सॅन्ट्रिक) गोले बन जाते हैं।

## इन्हें भी देखें
* क्रेटर
* ज्वालामुखीय क्रेटर

## सन्दर्भ


श्रेणी:खगोलशास्त्र
श्रेणी:प्रहार क्रेटर
श्रेणी:क्रेटर
श्रेणी:हिन्दी विकि डीवीडी परियोजना
विक्रम साराभाई अंतरिक्ष केंद्र

**विक्रम साराभाई अंतरिक्ष केंद्र** () इसरो का सबसे बड़ा एवं सर्वाधिक महत्वपूर्ण केंद्र है। यह तिरुवनंतपुरम में स्थित है। यहाँ पर रॉकेट, प्रक्षेपण यान एवं कृत्रिम उपग्रहों का निर्माण एवं उनसे सम्बंधित तकनीकी का विकास किया जाता है। केंद्र की शुरुआत थम्बा भूमध्यरेखीय रॉकेट प्रक्षेपण केंद्र के तौर पर १९६२ में हुई थी। केंद्र का पुनः नामकरण भारतीय अंतरिक्ष कार्यक्रम के जनक डॉ॰ विक्रम साराभाई के सम्मान में किया गया।

## सुविधाएँ
## कार्यक्रम

## सन्दर्भ

श्रेणी:भारतीय अंतरिक्ष अनुसंधान संगठन
राष्ट्रीय सुदूर संवेदन केन्द्र

**राष्ट्रीय दूरसंवेदी केंद्र** भारतीय अंतरिक्ष अनुसंधान संगठन (इसरो) का एक प्रमुख केंद्र है। यह हैदराबाद में स्थित है। यहाँ दूरसंवेदी गतिविधियाँ होती हैं। यहाँ उपग्रह द्वारा लिए गए चित्रों को उपयोगकर्ताओं एवं जनसामान्य तक पहुँचाने का कार्य किया जाता है। नगरीय योजना, कृषि, खनन और मात्स्यिकी में इस केंद्र का योगदान उल्लेखनीय है।

## इन्हें भी देखें
* सुदूर संवेदन
* भौगोलिक सूचना तंत्र
* भारतीय अंतरिक्ष अनुसंधान संगठन (इसरो)
* भारतीय राष्ट्रीय उपग्रह प्रणाली
## सन्दर्भ

## बाहरी कड़ियाँ
* आधिकारिक वेबसाइट

श्रेणी:भौगोलिक सूचना तंत्र
श्रेणी:सुदूर संवेदन
श्रेणी:भारतीय अंतरिक्ष अनुसंधान संगठन
मुख्य नियंत्रण सुविधा

**मुख्य नियंत्रण सुविधा** इसरो की उपग्रह नियंत्रण सुविधा है, जो कि कर्नाटक राज्य के हासन में स्थित है। इसकी स्थापना सन १९८२ में हुई थी। इसका कार्य भारतीय उपग्रहों कि निगरानी और नियंत्रण है।

श्रेणी:भारतीय अंतरिक्ष अनुसंधान संगठन
डायोनी (उपग्रह)

thumb|right|कैसिनी द्वारा ली गयी डायोनी की तस्वीर जिसमें गाढ़े रंग वाला क्षेत्र भी नज़र आ रहा है
thumb|right|इस चित्र में डायोनी के एक रुख़ पर बर्फ़ की चट्टानों के महीन बिछे हुए जले नज़र आ रहे हैं
[thumb|right|[शनि के छल्लों के आगे डायोनी का एक दृश्य]]
**डायोनी** हमारे सौर मण्डल के छठे ग्रह शनि का चौथा सब से बड़ा उपग्रह है। पूरे सौर मण्डल में यह १५वा सब से बड़ा उपग्रह है और अपने से छोटे सारे उपग्रहों के मिले हुए द्रव्यमान से बड़ा है। वैसे तो यह अधिकतर पानी की बर्फ़ का बना है, लेकिन टाइटन और ऍनसॅलअडस के बाद शनि का तीसरा सब से घनत्व वाला उपग्रह है, जिस से यह अनुमान लगाया जाता है के इसकी बनवात में आधे से थोड़ा कम (४६%) हिस्सा पत्थरीला है। जिस दिशा में यह परिक्रमा करता है, उस तरफ के रुख़ पर उल्कापिंडों के टकराव से बाने गए काफ़ी प्रहार क्रेटर हैं, जबकि दूसरे रुख़ पर चमकती हुई बर्फ़ की चट्टानों के जले बिछे हुए हैं।

डायोनी का व्यास (डायामीटर) लगभग १,१२२ किमी है। तुलना के लिए पृथ्वी के चन्द्रमा का व्यास लगभग ३,४७० किमी है, यानि क़रीब डायोनी से तिगुना।

## अन्य भाषाओँ में
डायोनी को अंग्रेज़ी में "Dione" लिखा जाता है। डायोनी प्राचीन यूनानी धार्मिक कथाओं का एक भीमकाय पात्र था।

## इन्हें भी देखें
* शनि (ग्रह)
* शनि के प्राकृतिक उपग्रह

## बाहरी कड़ियाँ
* प्लेनॅटरी सोसाईटी का डायोनी पृष्ठ (अंग्रेज़ी में)

## सन्दर्भ


श्रेणी:प्राकृतिक उपग्रह
श्रेणी:शनि के प्राकृतिक उपग्रह
श्रेणी:सौर मंडल
श्रेणी:हिन्दी विकि डीवीडी परियोजना
टॅथिस (उपग्रह)

[thumb|right|कैसिनी द्वारा ली गयी टॅथिस की तस्वीर जिसमें [इथाका घाटी (टॅथिस)|इथाका नाम की महान और लम्बी घाटी नज़र आ रही है]]
[thumb|right|कैसीनी यान द्वारा २४ दिसम्बर २००५ को ली गयी इस तस्वीर में ४५० किमी व्यास का ओडेसियस नामक [प्रहार क्रेटर नज़र आ रहा है]]
[thumb|right|१९८१ में [वॉयेजर द्वितीय यान द्वारा ली गयी टॅथिस की तस्वीर]]
**टॅथिस** हमारे सौर मण्डल के छठे ग्रह शनि का पाँचवा सब से बड़ा उपग्रह है। पूरे सौर मण्डल में यह १६वा सब से बड़ा उपग्रह है और अपने से छोटे सारे उपग्रहों के मिले हुए द्रव्यमान से बड़ा है। यह लगभग सारा-का-सारा ही पानी की बर्फ़ का बना है और इसमें मुश्किल से ६% भाग पत्थरीला है। इसका पक्का अनुमान नहीं लगाया जा पाया है के टॅथिस में पत्थर और बर्फ़ की अलग तहें हैं या पत्थर बर्फ़ में ही मिला हुआ है, लेकिन वैज्ञानिकों को यह ज्ञात हो गया है के अगर इसके केंद्र में पत्थर का एक अलग गोला है तो उस गोले का व्यास २९० किमी या उसे से कम ही होगा।

टॅथिस पर उल्कापिंडों के बनाए हुए कई सरे प्रहार क्रेटर हैं। इसकी सतह पर बर्फ़ की बनी हुई पहाड़ियाँ और घाटियाँ देखी जा सकती हैं। उपग्रह के एक भाग में एक समतल मैदान भी देखा गया है। जिस दिशा में टॅथिस शनि की परिक्रमा कर रहा है उस तरफ के रुख़ पर एक ओडेसियस नाम का बड़ा क्रेटर है जिसका व्यास लगभग ४५० किमी है। ओडेसियस के बीच में एक २-४ किमी गहरा गड्ढा है जिसके इर्द-गिर्द ६-९ किमी लम्बी दीवारें हैं। टॅथिस की ज़मीन पर एक और बड़ी आकृति इथाका घाटी की है जो १०० किमी चौड़ी और ३ किमी गहरी है और पूरे चाँद के तीन-चौथाई हिस्से में २,००० किमी तक चलती है। टॅथिस की सतह का तापमान -१८७ डिग्री सेंटीग्रेड है।

टॅथिस का व्यास (डायामीटर) लगभग १,०६६ किमी है। तुलना के लिए पृथ्वी के चन्द्रमा का व्यास लगभग ३,४७० किमी है, यानि टॅथिस से क़रीब तिगुना।

## अन्य भाषाओँ में
टॅथिस को अंग्रेज़ी में "Tethys" लिखा जाता है। डायोनी प्राचीन यूनानी धार्मिक कथाओं का एक भीमकाय पात्र था। दरअसल "टॅथिस" का सही उच्चारण "टॅथ़िस" है जिसमें "थ़" का उच्चारण "थ" के वर्ण से थोड़ा भिन्न होता है।

## इन्हें भी देखें
* इथाका घाटी (टॅथिस)
* शनि (ग्रह)
* शनि के प्राकृतिक उपग्रह

## बाहरी कड़ियाँ
* प्लेनॅटरी सोसाईटी का टॅथिस पृष्ठ (अंग्रेज़ी में)

## सन्दर्भ


श्रेणी:प्राकृतिक उपग्रह
श्रेणी:शनि के प्राकृतिक उपग्रह
श्रेणी:सौर मंडल
श्रेणी:हिन्दी विकि डीवीडी परियोजना
ज्वालामुखी विवर

[thumb|200px|right|[अफ़्रीका के माउण्ट कैमरून पर ज्वालामुखीय विवर]]
**ज्वालामुखीय विवर**, किसी ज्वालामुखी के विस्फोट के कारण भूमि पर बना एक गोलाकार गड्ढा होता है। आम तौर से इस गड्ढे का फर्श समतल होता है और उसमें एक छिद्र से पिघले पत्थर, गैस और अन्य ज्वालामुखीय पदार्थ निकलते हैं। कई बार ज्वालामुखी के अन्दर लावा से भरी हुई गुफा ख़ाली हो जाने से उसकी छत बैठ जाती है और एक विवर-नुमा गड्ढा बना देती है, पर यह विवर नहीं बल्कि एक ज्वालामुखीय कुण्ड कहलाता है।

एक ज्वालामुखी विवर ज्वालामुखीय वेंट के चारों ओर एक गोलाकार अवसाद है। यह वह स्थान है जहाँ लावा, राख और चट्टान ज्वालामुखी से निकलती है। अधिकांश स्थितियों में, ज्वालामुखीय विवर ज्वालामुखी के शीर्ष पर स्थित होता है।
## इन्हें भी देखें
* क्रेटर
* ज्वालामुखी

## सन्दर्भ

श्रेणी:क्रेटर
श्रेणी:ज्वालामुखी
श्रेणी:हिन्दी विकि डीवीडी परियोजना
राष्ट्रीय समेकित नाशीजीव प्रबन्धन केन्द्र

**राष्ट्रीय समेकित नाशीजीव प्रबन्धन केन्द्र** (नेशनल सेंटर फॉर इंटीग्रेटेड पेस्ट मैनेजमेन्ट / NCIPM) भारतीय कृषि अनुसंधान परिषद (ICAR) का अनुसंधान केन्द्र है। फरवरी 1988 में इसकी स्थापना की गयी थी, जिसका मुख्य उदेश्य था की भारत में पौध सुरक्षा के लिऎ एक अलग से केन्द्र का स्थापित करना। इस केन्द्र के कार्यक्रम विस्तार रूप से सभी केन्द्र, संस्थान, किसानो के साथ, तथा देश व किसानो के हित से जुडे हुऎ हैं! 

**राष्ट्रीय समेकित नाशीजीव प्रबंधन** (आई.पी. एम.) एक ऐसी प्रणाली है जिसमें फसल उत्पादन एवं पादप संरक्षण सम्बन्धी उन्नत विधियों को शामिल किया जाता है जिससे नाशीजीवों (कीट रोगों, सूत्रकृमियों, खरपतवार, पक्षियों, इत्यादि) से होने वाली आर्थिक हानि को कम किया जा सके। आई. पी. एम में नाशीजीवों की निगरानी एवं मित्र कीटों/ प्राकृतिक शत्रुओं के संरक्षण को प्रमुखता दी जाती है। भारत की कृषि मे पादप सुरक्षा संबंधी आवश्यकताओं को ध्यान में रखते हुए भारतीय कृषि अनुसंधान परिषद ने फरवरी 1988 में **राष्ट्रीय समेकित नाशीजीव प्रबंधन केन्द्र** की स्थापना की। संस्थान की गतिविधियों का राज्य कृषि विश्वविघालयों, सरकारी एजेंसियों, औघौगिक इकाईयों, गैर सरकारी संस्थाओं और किसानो से भागीदारी करने के लिए विभिन्न दिशाओं में विस्तार किया गया है। इन सभी संस्थाओं की भागीदारी से यह केन्द्र विभिन्न पर्यावरण सहायक आई.पी.एम. अनुसंधान कार्यक्रमों को नियोजित एंव संचालित करता है जो कि टिकाऊ कृषि के लिए अत्यन्त आवश्यक है।

## लक्ष्य और कार्य
* मुख्य फसलों के लिए समेकित नाशीजीव प्रबंधन प्रणाली (आई. पी. एम) को विकसित करना एंव बढावा देना जिससे पारिस्थितिक स्थितियों में भी उच्च एंव टिकाऊ पैदावार प्राप्त की जा सके।

* नाशीजीव प्रबंधन सम्बंधी सभी प्रकार की जानकारी का एकत्रित करना एंव राष्ट्रीय प्राथमिकताओं और नीतियों हेतु परामर्श प्रदान करना।

* राष्ट्रीय तथा अन्तर्राष्ट्रीय संस्थाओं के साथ आई. पी .एम. के क्षेत्र में सहयोगी क्रार्यक्रम बनाना एवं तालमेल स्थापित करना।

* तकनीकी परामर्श प्रदान करना।

## इन्हें भी देखें
*एकीकृत नाशीजीव प्रबंधन

## बाहरी कड़ियाँ
* राष्ट्रीय समेकित नाशीजीव प्रबन्धन केन्द्र का जालघर

श्रेणी:भारतीय कृषि
श्रीपाद अच्युत दाभोलकर

**श्रीपाद अच्युत दाभोलकर** (सन् १९२५ - २००१) भारत के गणितज्ञ एवं कृषि वैज्ञानिक थे। उन्होने महाराष्ट्र में 'प्रयोग परिवार' नामक संकल्प का प्रवर्तन किया। उन्हें जमनालाल बजाज पुरस्कार से सम्मानित किया गया था।

उनका जन्म महाराष्ट्र के कोल्हापुर में हुआ था। वे कोल्हापुर के गारगोटी महाविद्यालय में प्राध्यापक थे। 

तासगांव में उनकी शुरुआत का परिणाम था कि कुछ ही वर्षों में प्रदेश से अंगूर का निर्यात 200 करोड़ रुपयों के पार निकल गया। मध्य प्रदेश शासन ने उन्हें भोपाल आमंत्रित किया। सेमिनार और व्याख्यान हुए। पुरानी खेती के इस आधुनिक विद्वान का कहना था कि किसी का विकास कोई दूसरा नहीं कर सकता। अपनी खेती की उन्नति के लिए किसान को खुद ही प्रकृति का भागीदार बनना होगा।

## इन्हें भी देखें
* ऋषि खेती

श्रेणी:भारतीय कृषि वैज्ञानिक
कुमारजीव

**कुमारजीव** (, ; पारम्परिक चीनी: , सरलीकृत चीनी: , पिनयिन: , वेड-जाइल्ज़: ; 344 ई॰ – 413 ई॰) एक भारतीय बौद्ध भिक्षु थे जो चीन में जाकर बस गये, जहाँ उन्होंने संस्कृत के बौद्ध ग्रन्थों का चीनी भाषा में अनुवाद किया।

## परिचय
मध्य एशिया के कुची प्रदेश के निवासी। इनके पिता कुमारायण नाम के भारतीय थे। कुछ अज्ञात कारणवश ये भारत छोड़कर पामीर के दुर्गम मार्ग से होते कूची पहुँचे। वहाँ के राजा ने इनका हार्दिक स्वागत किया और शीघ्र राजगुरु का पद प्रदान किया। उन्होंने जीवा नाम की एक राजकुमारी से विवाह किया। कुमारजीव इन्हीं के पुत्र थे। कुची में कुमारजीव की प्रारम्भिक शिक्षा हुई। जब वे नौ वर्ष के हुए तो उनकी माँ उन्हें उच्च शिक्षा के लिए कश्मीर ले आई। कश्मीर में कुमारजीव ने बौद्ध साहित्य और दर्शन का विधिवत अध्ययन किया। बौद्ध साहित्य का अध्ययन कर अपनी माता सहित मध्य एशिया के प्रसिद्ध बौद्ध केन्द्रों का भ्रमण करते हुए ये कूची पहुँचे। वहाँ विद्वान् के रूप में उनकी ख्याति फैली। वे भारतीय ज्ञान के महान् कोष माने जाने लगे। ये पहले हीनयान के सर्वास्तिवादी सम्प्रदाय के समर्थक थे, किन्तु कूची लौटने पर इन्होंने महायान मत स्वीकार कर लिया।

कूची में कुमारजीव अधिक दिनों तक नहीं रह सके। कूची का चीन से राजनीतिक सम्बन्ध बिगड़ गया। 373 ई. में चीन से घोर युद्ध के बाद कूची की पराजय हुई और कुमारजीव को बन्धक बनाकर चीन ले जाए गए। उनकी ख्याति चीन में पहले से ही फैल चुकी थी। वहाँ वे लींग-चाऊ के विशेष आमन्त्रण पर वे राजधानी गए। यहाँ ये अपने जीवन के अन्तिम काल तक रहे। पश्चात्‌ चीन के सम्राट के विशेष आमन्त्रण पर वे राजधानी गए। यहाँ ये अपने जीवन के अन्तिम काल तक रहे। 413 ई॰ में उनकी मृत्यु हुई।

चीन में रहकर उन्होंने अनेक भारतीय बौद्ध ग्रथों का चीनी भाषा में अनुवाद किया। ये भारतीय बौद्ध ग्रन्थों का चीनी में अनुवाद करनेवालों में सर्वश्रेष्ठ माने जाते हैं। पुण्यत्रात के साथ मिलकर 404 में विनयपिटक का नागार्जुन के महाप्रज्ञापारमिता-सूत्रशास्त्र तथा दशभूमि-विभाषा शास्त्र, जो दशभूमिकासूत्र का भाष्य है, 405 ई॰ में चीनी में अनुवाद किया। वे भारतीय बौद्ध साहित्य के लगभग 50 ग्रन्थों के चीनी भाषा में अनुवादक माने जाते है।

कुमारजीव की बौद्ध ग्रन्थों के चीनी भाषा के अनुवादक के रूप में ही नहीं प्रत्युत बौद्ध दर्शन के शिक्षक रूप में भी ख्याति है। चीन के विभिन्न भागों से विद्यार्थी और विद्वान्‌ इनके पास आते थे। उनमे से अनेक शिष्य बने। कहा जाता है, उनके 3,000 शिष्य थे।

## बाहरी कड़ियाँ
* कुमारजीव: दार्शनिक एवं मनीषी

श्रेणी:भारतीय दार्शनिक
श्रेणी:बौद्ध भिक्षु
श्रेणी:अनुवादक
माइमस (उपग्रह)

thumb|right|कैसिनी द्वारा फरवरी २०१० में ली गयी माइमस की तस्वीर जिसमें हरशॅल क्रेटर नज़र आ रहा है
thumb|right|माइमस का नक़्शा
[thumb|right|[शनि (ग्रह)|शनि के छल्लों के ऍफ़ छल्ले के पीछे माइमस]]
**माइमस** हमारे सौर मण्डल के छठे ग्रह शनि का सातवा सब से बड़ा उपग्रह है। पूरे सौर मण्डल में यह बीसवा सब से बड़ा उपग्रह है। माइमस सब से छोटी ज्ञात खगोलीय वस्तु है जो अपने गुरुत्वाकर्षण के खींचाव से स्वयं को गोल कर चुकी है। माइमस का व्यास (डायामीटर) ३९६ किमी है।

## बनावट और रंग-रूप
माइमस का कम घनत्व देखते हुई पता लगता है के यह लगभग सारा-का-सारा ही पानी की बर्फ़ का बना है और इसमें बहुत कम भाग पत्थरीला है। शनि के भयंकर गुरुत्वाकर्षण से पैदा हुए ज्वारभाटा बल की वजह से माइमस का गोला थोड़ा सा पिचका लगता है - इसका एक अक्ष (ऐक्सिस) दुसरे अक्ष से १०% कम है। इस उपग्रह पर बहुत से उल्कापिंडों के गिरने से जगह-जगह पर प्रहार क्रेटर (गड्ढे) बने हुए हैं। एक हरशॅल नाम का विशाल क्रेटर व्यास (डायामीटर) में १३० किमी है, जो की पूरे उपग्रह के व्यास का एक-तिहाई है। इस क्रेटर का फर्श कहीं-कहीं पर इसके इर्द-गिर्द की ज़मीन से १० किमी तक की गहराई पर है और इस गड्ढे की दीवारे ५ किमी ऊंची हैं। जिस भी चीज़ ने टकराकर यह क्रेटर बनाया उसने माइमस को बस तोड़ते-तोड़ते छोड़ दिया। इस क्रेटर से माइमस की उलटी तरफ़ की ज़मीन भी टूटी-फूटी है, यानि टकराव का झटका पूरे माइमस को बुरी तरह हिला गया।

हालांकि की लगभग पूरे माइमस पर ४० किमी व्यास से बड़े क्रेटर देखे जा सकते हैं, इसके दक्षिणी ध्रुव क्षेत्र में क्रेटर २० किमी से छोटे हैं। यह अभी अज्ञात है के ऐसा क्यों है - या तो कोई प्रक्रिया यहाँ से बड़े क्रेटरों के निशान मिटा रही है, या फिर कोई प्रक्रिया इस क्षेत्र में उल्कापिंडों को गिरने से रोक रही है।

## अन्य भाषाओँ में
माइमस को अंग्रेज़ी में "Mimas" लिखा जाता है। डायोनी प्राचीन यूनानी धार्मिक कथाओं का एक भीमकाय पात्र था।

## इन्हें भी देखें
* शनि (ग्रह)
* शनि के प्राकृतिक उपग्रह

## बाहरी कड़ियाँ
* प्लेनॅटरी सोसाईटी का माइमस पृष्ठ (अंग्रेज़ी में)

## सन्दर्भ


श्रेणी:प्राकृतिक उपग्रह
श्रेणी:शनि के प्राकृतिक उपग्रह
श्रेणी:सौर मंडल
श्रेणी:हिन्दी विकि डीवीडी परियोजना
बृहस्पति के प्राकृतिक उपग्रह

[upright=1.5|right|thumb|[बृहस्पति (ग्रह)|बृहस्पति के चार सब से बड़े उपग्रह, जिन्हें गैलिलीयाई चन्द्रमा भी कहा जाता है - (बाएँ से दाएँ) आयो, यूरोपा, गैनिमीड और कलिस्टो]]
हमारे सौर मण्डल के पाँचवे ग्रह बृहस्पति के 12 ज्ञात उपग्रह हैं जिनकी परिक्रमा की कक्षाएँ परखी जा चुकी हैं और स्थाई पायी गयी हैं। यह संख्या सौर मण्डल के किसी भी अन्य ग्रह से अधिक है। इन उपग्रहों में से चार चन्द्रमा काफी बड़े आकार के हैं - गैनिमीड, कलिस्टो, आयो और यूरोपा। इनकी खोज गैलीलियो गैलिली ने सन् 1610 में की थी इसलिए इन चारों को बृहस्पति के गैलिलीयाई चन्द्रमा भी कहा जाता है। यह चार पहले उपग्रह थे जो पृथ्वी से अन्य किसी ग्रह की परिक्रमा करते पाए गए थे। इन चारों का व्यास (डायामीटर) 3,100 कि॰मी॰ से अधिक है। बृहस्पति के बाक़ी किसी भी उपग्रह का व्यास 250 कि॰मी॰ से अधिक नहीं और अधिकतर तो 5 कि॰मी॰ से भी कम का व्यास रखते है।

## इन्हें भी देखें
* बृहस्पति (ग्रह)
* प्राकृतिक उपग्रह
* गैनिमीड (उपग्रह)
* कलिस्टो (उपग्रह)
* आयो (उपग्रह)
* यूरोपा (उपग्रह)l

## सन्दर्भ


श्रेणी:प्राकृतिक उपग्रह
श्रेणी:बृहस्पति के प्राकृतिक उपग्रह
श्रेणी:सौर मंडल
श्रेणी:हिन्दी विकि डीवीडी परियोजना
श्रेणी:बृहस्पति ग्रह
ग्रहीय मण्डल

right|thumb|250px|एक काल्पनिक ग्रहीय मण्डल
right|thumb|250px|एक और काल्पनिक ग्रहीय मण्डल का नज़दीकी दृश्य - इसमें पत्थर, गैस और धूल अपने तारे के इर्द-गिर्द परिक्रमा कर रहें हैं
**ग्रहीय मण्डल** किसी तारे के इर्द गिर्द परिक्रमा करते हुई उन खगोलीय वस्तुओं के समूह को कहा जाता है जो अन्य तारे न हों, जैसे की ग्रह, बौने ग्रह, प्राकृतिक उपग्रह, क्षुद्रग्रह, उल्का, धूमकेतु और खगोलीय धूल। हमारे सूरज और उसके ग्रहीय मण्डल को मिलाकर हमारा सौर मण्डल बनता है।

## अन्य भाषाओँ में
"ग्रहीय मण्डल" को अंग्रेजी में "प्लैनॅटेरी सिस्टम" (planetary system) और अरबी-फ़ारसी में "निज़ाम कौकबी" () कहते हैं।

## ग्रहीय मण्डल की शुरुआत
ग्रहीय मण्डल उसी प्रक्रिया से बनते हैं जिस से तारों की सृष्टि होती है। आधुनिक खगोलशास्त्र में माना जाता है के जब अंतरिक्ष में कोई अणुओं का बादल गुरुत्वाकर्षण से सिमटने लगता है तो वह किसी तारे के इर्द-गिर्द एक आदिग्रह चक्र (प्रोटोप्लैनॅटेरी डिस्क) बना देता है। पहले अणु जमा होकर धूल के कण बना देते हैं, फिर कण मिलकर डले बन जाते हैं। गुरुत्वाकर्षण के लगातार प्रभाव से, इन डलों में टकराव और जमावड़े होते रहते हैं और धीरे-धीरे मलबे के बड़े-बड़े टुकड़े बन जाते हैं जो वक़्त से साथ-साथ ग्रहों, उपग्रहों और अलग वस्तुओं का रूप धारण कर लेते हैं। जो वस्तुएँ बड़ी होती हैं उनका गुरुत्वाकर्षण ताक़तवर होता है और वे अपने-आप को सिकोड़कर एक गोले का आकार धारण कर लेती हैं। किसी ग्रहीय मण्डल के सृजन के पहले चरणों में यह ग्रह और उपग्रह कभी-कभी आपस में टकरा भी जाते हैं, जिस से कभी तो वह खंडित हो जाते हैं और कभी जुड़कर और बड़े हो जाते हैं। माना जाता है के हमारी पृथ्वी के साथ एक मंगल ग्रह जितनी बड़ी वस्तु का भयंकर टकराव हुआ, जिस से पृथ्वी का बड़ा सा सतही हिस्सा उखाड़कर पृथ्वी के इर्द-गिर्द परिक्रमा कक्षा में चला गया और धीरे-धीरे जुड़कर हमारा चन्द्रमा बन गया।

खगोलशास्त्रियों का मनाना है के कभी-कभी गुरुत्वाकर्षण के प्रभाव ऐसे भी होते हैं के कोई ग्रह या उपग्रह गुलेल की तरह अपने तारे के पास से दूर अंतरिक्ष में फेंक दिया जाता है और ग्रहीय मण्डल का हिस्सा नहीं रहता।

## कुछ ग्रहीय मण्डल
सन् १९९२ तक वैज्ञानिक केवल एक ही ग्रहीय मण्डल के बारे में जानते थे - हमारा अपना सौर मण्डल। इसके अलावा किसी अन्य तारे के इर्द-गिर्द कोई ग्रह ज्ञात नहीं था। लेकिन तब से बहुत से ग्रहीय मण्डल मिल चुके हैं।

## इन्हें भी देखें
* सौर मण्डल
* आदिग्रह चक्र
* ग़ैर-सौरीय ग्रह

## सन्दर्भ


श्रेणी:खगोलशास्त्र
श्रेणी:हिन्दी विकि डीवीडी परियोजना
श्रेणी:ग्रहीय मंडल
अंतरतारकीय बादल

thumb|240px|लगून नॅब्युला की सैर करिए - यह एक अंतरतारकीय बादल है
खगोलशास्त्र में **अंतरतारकीय बादल** अंतरतारकीय माध्यम (इन्टरस्टॅलर स्पेस) में स्थित ऐसे बादल को कहते हैं जहाँ गैस, प्लाज़्मा और धूल का जमावड़ा हो। वैसे तो अंतरतारकीय माध्यम के व्योम में कुछ-कुछ कण, अणु और परमाणु तो होते ही हैं, लेकिन अंतरतारकीय बादल ऐसा क्षेत्र होता है जहाँ इन चीज़ों का घनत्व अंतरतारकीय व्योम के औसत घनत्व से ज़्यादा हो। इन बादलों के घनत्व, तापमान और आकार के अनुसार इन बादलों में मौजूद हाइड्रोजन (जो ब्रह्माण्ड का सब से अधिक मात्रा में मिलने वाला मूल तत्त्व है) या तो साधारण परमाणुओं के रूप में हो सकता है, आयनीकृत (आयोनाइज़्ड) प्लाज़्मा के रूप में हो सकता है या फिर अणुओं के रूप में हो सकता है। साधारण परमाणुओं वाले बादल को "एच १" (H I) क्षेत्र, प्लाज़्मा वाले बादल को "एच २" (H 2) क्षेत्र और अणुओं वाले बादल को "आणविक बादल" (मॉलॅक्यूलर क्लाउड) कहते हैं। परमाणुओं और प्लाज़्मा वाले बादलों को "छितरे" बादल भी बुलाया जाता है जबकि आणविक बादलों को "घने बादल" भी कहते हैं।

## अन्य भाषाओँ में
"अंतरतारकीय बादल" को अंग्रेज़ी में "इन्टरस्टॅलर क्लाउड" (interstellar cloud) कहते हैं।

## इन्हें भी देखें
* आणविक बादल
* खगोलीय धूल
* अंतरतारकीय माध्यम
* खगोलशास्त्र से संबंधित शब्दावली

श्रेणी:खगोलशास्त्र
सुब्रत रॉय

**सुब्रत रॉय सहारा** (10 जून 1948 - 14 नवम्बर 2023) भारत के एक व्यवसायी तथा सहारा इण्डिया परिवार के संस्थापक, प्रबंध निदेशक एवं अध्यक्ष थे। वे 'सहाराश्री' के नाम से भी जाने जाते हैं। इण्डिया टुडे ने उनका नाम भारत के दस सर्वाधिक शक्तिसम्पन्न लोगों में शामिल किया था। उन्होने सन् 1978 में सहारा इण्डिया परिवार की स्थापना की। सन् 2004 में टाइम पत्रिका ने सहारा समूह को भारतीय रेल के बाद दूसरा सबसे बड़ा नियोक्ता बताया था। वे पुणे वॉरियर्स इंडिया, ग्रॉसवेनर हाउस, एमबी वैली सिटी, प्लाजा होटल, ड्रीम डाउनटाउन होटल के मालिक हैं।सहारा श्री एक बंगाली परिवार से सम्बंध रखते है।

## प्रारंभिक जीवन
रॉय का जन्म 10 जून 1948 को बिहार के अररिया जिलेसुधीर चन्द्र रॉय /छबि रॉय के घर हुआ था। पश्चिम बंगाल से उनका मूल निवास है | उन्होंने कोलकाता के होली चाइल्ड स्कूल में प्रारंभिक शिक्षा पूरी करने के बाद राजकीय तकनीकी संस्थान गोरखपुर से मैकेनिकल इंजीनियरिंग में डिप्लोमा किया। उन्होने 1978 में गोरखपुर से अपना व्यवसाय प्रारंभ किया। संप्रति उनका निवास लखनऊ में है।

## व्यावसायिक जीवन

रॉय ने 1978 में गोरखपुर में सहारा इंडिया परिवार की स्थापना की, जिसके वे प्रबंध कार्यकर्ता (प्रबंध निदेशक) और चेयरमैन हैं।यह भारत की एक बहु-व्यापारिक कंपनी है, जिसके कार्य वित्तीय सेवाओं, गृहनिर्माण वित्त (हाउसिंग फाइनेंस), म्युचुअल फंडों, जीवन बीमा, नगर-विकास, रीयल-इस्टेट, अखबार एवं टेलीविजन, फिल्म-निर्माण, खेल, सूचना प्रौद्योगिकी, स्वास्थ्य, पर्यटन, उपभोक्ता सामग्री सहित अनेकों क्षेत्रों में फैला हुआ है। वर्तमान में वे आई पी एल की फ्रेंचाईजी पुणे वॉरियर्स इंडिया, लंदन के ग्रॉसवेनर हाउस,मुंबई के लोनावाला में स्थित एमबी वैली सिटी तथा न्यूयार्क के प्लाजा होटल, ड्रीम डाउनटाउन होटल के मालिक भी हैं।

रॉय द्वारा संचालित सहारा समूह के पास 30 जून-19 तक 2,82,224 करोड़ रूपये की परिसंपत्तियां हैं।

## व्यवसाय दर्शन
रॉय ने अपने व्यवसाय की प्रगति हेतु "सामूहिक भौतिकवाद" का दर्शन दिया,जिसका अभिप्राय है "सामूहिक प्रगति और उन्नति, समूहिक देखरेख में।"

## कृतियाँ
* "शांति, सुख: संतुष्टि" 1994, मन की शांति और खुश रहने से संबंधित टिप्पणियाँ और निबंध।
* "मान, सम्मान-आत्मसम्मान"

## सम्मान/पुरस्कार
*डॉक्टरेट की मानद उपाधि (2013,यूनिर्वसिटी ऑफ़ ईस्ट लंडन)
*दि बिजनेस आइकॉन ऑफ दि ईयर (2011,लंदन)
*डी लिट की मानद उपाधि (2011,ललित नारायण मिथिला विश्वविद्यालय,दरभंगा) 
*2012 में इंडिया टुडे के द्वारा भारत के दस सबसे प्रभावशाली व्यवसायियों में शुमार।
*2004 में टाइम पत्रिका (अँग्रेजी) द्वारा "भारतीय रेलवे के बाद भारत में दूसरा सबसे बड़ा नियोक्ता" के रूप में नामांकित।
* इसके अलावा उन्हें "आई टी ए-टी वी आइकॉन ऑफ दि ईयर" (2007),"ग्लोबल लीडरशिप अवार्ड" (2004), "बिजनेस ऑफ दि ईयर अवार्ड" (2002),"विशिष्ट राष्ट्रीय उड़ान सम्मान" (2010), "वोकेशनल अवार्ड फॉर एक्स्क्लेंस" (द्वारा रोटरी इन्टरनेशनल,2010), "कर्मवीर सम्मान" (1994), "बाबा-ए-रोजगार अवार्ड" (1992), "उद्यम श्री" (1994), "दि नेशनल सिटीजन अवार्ड" (2001) और "इंडियन टेलीविज़न अकादमी अवार्ड"(2013)

## बाहरी कड़ियाँ
* सुब्रत राय सहारा का आधिकारिक जालपृष्ठ
* सहारा इंडिया परिवार का आधिकारिक जालपृष्ठ

श्रेणी:भारतीय व्यवसायी
श्रेणी:1948 में जन्मे लोग
श्रेणी:लखनऊ के लोग
श्रेणी:उत्तर प्रदेश के लोग
श्रेणी:उद्यमी
महानोवा

[thumb|केंकड़ा [नॅब्युला - यह एक महानोवा विस्फोट का बचा हुआ बादल है]]
[thumb|हम से २१,००० [प्रकाश-वर्ष दूर डब्ल्यू॰आर॰ १२४ नाम के वुल्फ़-राये श्रेणी के तारे के इर्द-गिर्द महानोवा अवशेष का नॅब्युला]]
खगोलशास्त्र में **महानोवा** या **अधिनवतारा** (अंग्रेज़ी- *supernova*) किसी तारे के भयंकर विस्फोट को कहते हैं। महानोवा नोवा से अधिक बड़ा धमाका होता है और इस से निकलता प्रकाश और विकिरण (रेडीएशन) इतना ज़ोरदार होता है के कुछ समय के लिए अपने आगे पूरी आकाशगंगा को भी धुंधला कर देता है लेकिन फिर धीरे-धीरे ख़ुद धुंधला जाता है। जब तक महानोवा अपनी चरमसीमा पर होता है, वह कभी-कभी कुछ ही हफ़्तों या महीनो में इतनी उर्जा प्रसारित कर सकता है जितनी की हमारा सूरज अपने अरबों साल(एक बिलियन) के जीवनकाल में करेगा।

महानोवा के धमाके में सितारा अपने अधिकाँश भाग को ३०,००० किमी प्रति सैकिंड (यानि प्रकाश की गति का १०%) तक की रफ़्तार से व्योम में फेंकता है, जो अंतरतारकीय माध्यम (इन्टरस्टॅलर स्पेस) में एक आक्रमक झटके की तरंग बन के फैलती है। इसके नतीजे से जो फैलता हुआ गैस और खगोलीय धूल का बादल बनता है उसे "महानोवा अवशेष" कहते हैं।

## नाम का इतिहास
[thumb|एस° एन° १५७२ [नॅब्युला - चन्द्र एक्स-रे वेधशाला द्वारा अॉप्टिकल चित्र।]]

[thumb|एस° एन° १६०४ [नॅब्युला - केप्लर के सूपर्नोवा के अवशेष की एक्स-रे ऑप्टिकल छवि।]]
"महानोवा" को अंग्रेज़ी में "supernova" (सुपरनोवा) लिखा जाता है। सन् १६०४ में वैज्ञानिक जॉनकेपलर एक महानोवा को देखा था, जिसका नाम आगे चलकर "ऍस॰ऍन॰ १६०४" रखा गया। इससे पहले टैको ब्राहे ने सन् १५७२ एक महानोवा देखा (तब केपलर सिर्फ 1 वर्ष के थे।) जिसे एस° एन° १५७२ कहते है। उन्होंने इसे अपनी किताब में लातीनी भाषा में "दे स्तेल्ला नोवा" (dē stēllā nōvā) बुलाया जिसका मतलब है "नए तारे के बारे में" जिस से "नोवा" नाम बैठ गया, हालाँकि इसका अर्थ लातीनी में सिर्फ "नव" या "नया" था। १९३० तक बड़े विस्फोटों को "महानोवा" (सुपरनोवा) और छोटे विस्फोटों को "नोवा" बुलाया जाता था, लेकिन कभी-कभी एक ही चीज़ के लिए दोनों नाम प्रयोग कर लिए जाते थे।

## सुपरनोवा का वर्गीकरण
खगोलवैज्ञानिक सुपरनोवा का वर्गीकरण उनके द्वारा उत्सर्जित वर्णक्रम के आधार पर करते है। यह वर्णक्रम दर्शाता है कि वास्तविक तारे की रासायनिक संरचना मे कौनसे तत्व थे जोकि विस्फोट के बाद अब अंतरिक्ष मे वितरीत हो गये है। यदि सुपरनोवा के वर्णक्रम मे हायड्रोजन रेखायें हो तो उन्हे टाईप II सुपरनोवा कहते है, अन्य सुपरनोवा को टाईप I सुपरनोवा कहते है। समझने मे आसानी की दृष्टी से पहले हम टाईप II सुपरनोवा को देखते है, जोकि हमे टाईप I सुपरनोवा को समझने मे सहायता करेगा।


## इन्हें भी देखें
* तारा
* नॅब्युला
* अंतरतारकीय माध्यम
* पल्सर

*
श्रेणी:खगोलशास्त्र
श्रेणी:हिन्दी विकि डीवीडी परियोजना
श्रेणी:प्रकाश स्रोत
श्रेणी:तारकीय क्रम-विकास
श्रेणी:तारकीय परिघटनाएँ
त्राटक

right|thumb|300px|त्राटक
**त्राटक** का सामान्य अर्थ है 'किसी विशेष दृष्य को टकटकी लगाकर देखना'। मन की चंचलता को शान्त करने के लिये साधक इसे करता है। यह ध्यान की एक विधि है जिसमें किसी वाह्य वस्तु को टकटकी लगाकर देखा जाता है।

**विधि**- त्राटक के लिये किसी भगवान, देवी, देवता, महापुरुष के चित्र, मुर्ति या चिन्ह का प्रयोग किया जाता है। इसके अलावा गोलाकार, चक्राकार, बिन्दु, अग्नि, चन्द्रमा, सूर्य, आदि दृष्य का भी प्रयोग किया जा सकता है। इसके लिए त्राटक केंद्र को अपने से लगभग ३ फीट की दूरी पर अपनी आंखों के बराबर स्तर पर रखकर उसे सामान्य तरीके से लगातार बिना पलक झपकाए जितनी देर तक देख सकें देखें। मन में कोई विचार न आने दें। धीरे धीरे मन शांत होने लगे!

त्राटक का उल्लेख शास्त्रीय योगिक ग्रंथ *[[Hatha Yoga Pradipika|Haṭha Yoga Pradīpikā]]* में छह शुद्धिकरण तकनीकों (ṣaṭkarma) में किया गया है — जहाँ इसे “एक छोटे चिह्न पर लगातार तब तक दृष्टि जमाए रखना जब तक आँसू न बहने लगें” के रूप में परिभाषित किया गया है, और कहा गया है कि यह नेत्र रोगों, थकान और आलस्य को दूर करता है।  इसे शास्त्रीय ग्रंथ *[[Gheranda Samhita|Gheranda Saṃhitā]]* में भी वर्णित किया गया है, जिसमें इसे शुद्धिकरण (ṣaṭkarma) अभ्यासों में शामिल किया गया है तथा गहन ध्यान और एकाग्रता (dhāraṇā) के लिए एक प्रारंभिक अभ्यास के रूप में भी अनुशंसित किया गया है।  पारंपरिक भारतीय योग परंपराओं में यह तकनीक śodhana (इंद्रिय/नेत्र शुद्धिकरण) विधि के रूप में तथा ध्यान-तैयारी हेतु एकाग्रता अभ्यास के रूप में उपयोग की जाती रही है। 

## बाहरी कड़ियाँ
*एकाग्रता अभ्यास के लिए त्राटक योग की साधना (अखण्ड ज्योति)
*नेत्र शक्ति से त्राटक साधना (वेबदुनिया)
*त्राटक प्राणायाम का महत्व
*त्राटक (विजयवाणी)

श्रेणी:साधना
राष्ट्रीय रक्षा महाविद्यालय, दिल्ली

दिल्ली में स्थित **राष्ट्रीय रक्षा महाविद्यालय** (National Defence College) भारतीय सेना के लिये उच्च शिक्षा का संस्थान है। इसकी स्थापना सन् १९६० में हुई थी। इसमें ४७ सप्ताह का एक पाठ्यक्रम है जिसमें वरिष्ठ रक्षा अधिकारी एवं सिविल सेवाओं के वरिष्ठ अधिकारी भाग लेते हैं। 

## बाहरी कड़ियाँ
* राष्ट्रीय रक्षा महाविद्यालय का जालघर

श्रेणी:भारतीय सेना
श्रेणी:भारत के विश्वविद्यालय एवं महाविद्यालय
खगोलीय धूल

right|thumb|250px|खगोलीय धूल का कण - यह कॉन्ड्राइट, यानि पत्थरीले पदार्थ, का बना है
right|thumb|250px|चील नॅब्युला जहाँ गैस और खगोलीय धूल के बादल में तारे बन रहे हैं
**खगोलीय धूल** अंतरिक्ष में मिलने वाले वह कण होते हैं जो आकार में कुछ अणुओं के झुण्ड से लेकर ०.१ माइक्रोमीटर तक होते हैं। इस धूल में कई प्रकार के पदार्थ हो सकते हैं। खगोलीय धूल ब्रह्माण्ड में कई जगह मिलती है -
* तारों के इर्द-गिर्द, जैसे हमारे सौर मण्डल के क्षुद्रग्रह घेरे में क्षुद्रग्रहों के अलावा बहुत सी धूल भी है
* ग्रहों के इर्द-गिर्द, जैसे शनि के छल्लों में
* तारों के बीच के व्योम में, जिसे "अंतरतारकीय धूल" बुलाया जा सकता है
* गैलॅक्सीयों के बीच के व्योम में, जिसे "अंतरगैलॅक्सीय धूल" बुलाया जा सकता है

## अन्य भाषाओँ में
"खगोलीय धूल" को अंग्रेजी में "कॉस्मिक डस्ट" (cosmic dust) कहते हैं।

## खगोलीय धूल की भूमिका
खगोलशास्त्रियों का मानना है के खगोलीय धूल के कणों और गैस बादलों के जमावड़े से ही तारे और आदिग्रह चक्र बनते हैं। यह आदिग्रह चक्र बाद में जाकर अक्सर ग्रहीय मण्डल बन जाते हैं। अंदाज़ा है के हमारा सौर मण्डल भी कुछ ऐसे ही शुरू हुआ था।

## इन्हें भी देखें
* सौर मण्डल
* आदिग्रह चक्र

## सन्दर्भ


श्रेणी:खगोलशास्त्र
श्रेणी:खगोलीय वस्तुएँ
श्रेणी:हिन्दी विकि डीवीडी परियोजना
आणविक बादल

[thumb|यह धूल और गैस का आणविक बादल कैरीना नॅब्युला का एक टूटा हुआ अंश है और इसके पास नवजात तारे नज़र आ रहे हैं। इन तारों की रोशनी [खगोलीय धूल से गुज़रती हुई नीली लगने लगी है क्योंकि यह धूल नीला रंग अधिक फैलती है। इन तारों का कठोर प्रकाश कुछ लाख सालों में इस आणविक बदल को उबल कर ख़तम कर देगा। यह छवि १९९९ में हबल अंतरिक्ष दूरबीन से ली गयी थी।]]
thumb|बार्नार्ड ६८ का विशाल आणविक बादल इतना घना है के यह एक "काले नॅब्युला" की तरह प्रतीत होता है, क्योंकि यह पीछे से आने वाले तारों की रोशनी को एक परदे की तरह रोक रहा है।
thumb|"सॅफ़्यस बी" नामक आणविक बादल और उसमें नए जन्मे तारे।
खगोलशास्त्र में **आणविक बादल** अंतरतारकीय माध्यम (इन्टरस्टॅलर स्पेस) में स्थित ऐसे अंतरतारकीय बादल (इन्टरस्टॅलर क्लाउड) को कहते हैं जिसका घनत्व और और आकार अणुओं को बनाने के लिए पार्यप्त हो। अधिकतर यह अणु हाइड्रोजन (H2) के होते हैं, हालांकि आणविक बादलों में और भी प्रकार के अणु मिलते हैं। आणविक बादलों में मौजूद हाइड्रोजन अणुओं को उनसे उभरने वाली विद्युतचुंबकीय विकिरण (इलेक्ट्रोमैग्नेटिक रेडिएशन) के ज़रिये पहचान लेना मुश्किल है इसलिए इन बादलों में हाइड्रोजन की मात्रा का अनुमान लगाना कठिन होता है। सौभाग्य से, हमारी आकाशगंगा (गैलॅक्सी) में देखा गया है के आणविक बादलों में हाइड्रोजन के साथ-साथ कार्बन मोनोऑक्साइड (CO) के अणु भी मिलते हैं और इस कार्बन मोनोऑक्साइड से उभरती रोशनी उतनी ही प्रबल होती है जितनी उसके इर्द-गिर्द हाइड्रोजन की मात्रा होती है। हालांकि यह हाइड्रोजन की मात्रा को अनुमानित करने का तरीका हमारी आकाशगंगा में तो चल जाता है, कुछ वैज्ञानिकों का मानना है के कार्बन मोनोऑक्साइड के रोशानपन और हाइड्रोजन की मात्रा का यह सम्बन्ध शायद कुछ दूसरी आकाशगंगाओं में सच न हो।

## अन्य भाषाओँ में
"आणविक बादल" को अंग्रेज़ी में "मॉलॅक्यूलर क्लाउड" (molecular cloud) कहते हैं।

## आणविक बादलों की क़िस्में
### विशाल आणविक बादल
हमारे सूरज के आकार से दस हज़ार से दस लाख गुना बड़े अणुओं के विशालकाय बादलों को **विशाल आणविक बादल** कहते हैं। यह कभी-कभी सौ प्रकाश-वर्ष के व्यास (डायामीटर) तक पहुँच जाते हैं। जहाँ हमारे सौर मण्डल के व्योम में कणों का घनत्व एक कण प्रति घन सेंटीमीटर है वहाँ इन बादलों में १०,०००-१०,००,००० कण प्रति घन सेंटीमीटर पहुँच सकते हैं। इस घनत्व पर इन बादलों के अन्दर कणों की तरह-तरह की आकृतियाँ बन जाती हैं - जैसे की रेशे, चादरें, गोले और बेढंगे गुच्छे। कहीं तो यह बादल इतने घने होते हैं के अपने पीछे के तारों से आने वाली रोशनी को एक परदे की तरह बिलकुल रोक देते हैं, जिस से उस इलाक़े में एक काला नॅब्युला एक काले धब्बे की तरह नज़र आता है।

### छोटे आणविक बादल
छोटे आणविक बदल हमारे सूरज के केवल कुछ सैंकड़ों गुना द्रव्यमान ही रखते हैं, लेकिन इनका अंदरूनी गुरुत्वाकर्षण इनको घने गोलों के रूप में बनाए रखता है। इन्हें खगोलशास्त्री कभी-कभी "बौक गोले" (Bok globules, बौक ग्लोब्यूल्ज़) बुलाते हैं।

### ऊँचे छित्तरे आणविक बादल
यह छित्तरे, रेशेदार बादल होते हैं जो आकाशगंगा के चपटे चक्र से थोड़ा ऊपर हट के पाए जाते हैं।

## इन्हें भी देखें
* खगोलीय धूल
* नॅब्युला

## सन्दर्भ


श्रेणी:खगोलशास्त्र
श्रेणी:हिन्दी विकि डीवीडी परियोजना
फ़रीबर्ज़ सहबा

thumb|150px|फ़रीबर्ज़ सहबा
[thumb|फ़रीबर्ज़ सहबा द्वारा अभिकल्पित [कमल मंदिर (बहाई उपासना मंदिर)|कमल मंदिर]]

**फ़रीबर्ज़ सहबा** (फ़ारसी: فريبرز صهبا, जन्म 1948), एक ईरानी बहाई वास्तुकार है जो अब कनाडा में रहते हैं। सहबा भारत की राजधानी दिल्ली स्थित बहाई उपासना स्थल, कमल मंदिर के वास्तुकार है। 

## सन्दर्भ

श्रेणी:ईरानी वास्तुकला
श्रेणी:ईरान के लोग
भारतीय अनाज संचयन प्रबंधन और अनुसंधान संस्‍थान, लुधियाना

## कार्य एवं कर्तव्‍य

भारतीय अनाज संचयन प्रबंधन और अनुसंधान संस्‍थान, (फील्‍ड स्‍टेशन) लुधियाना के कार्य एवं कर्त्‍तव्‍य निम्‍नानुसार हैं-

# भंडारित अन्‍न में कीड़ों, मूषकों तथा फफूंद को नियंत्रित करने हेतु नवीन कीटनाशकों/मूसनाशकों, फफूंदरोधी तथा गैर रासायनिक विधियों का परीक्षण
# खाद्यान्‍न हानि की गणना एवं उसका मात्रात्‍मक तथा गुणात्‍मक आकलन
# खाद्यान्‍नों के सुरक्षित भंडारण हेतु कीट नियंत्रक विधियों का मूल्‍यांकन एवं व्‍यवहार रीतियों का विकास
# अन्‍न भंडार के कीट/कृमियों में कीट/कृमिनाशकों से प्रतिरोधक क्षमता का अध्‍ययन
# खाद्यान्‍नों में अवशिष्‍ट कीटनाशकों एवं कवक विषाणुओं (मायकोटाक्‍सिन्‍स) के संदूषण का पर्यवेक्षण
# प्रशिक्षण

## सन्दर्भ
श्रेणी:भंडारण
श्रेणी:कृषि अनुसंधान
श्रेणी:भारत में अनुसंधान संस्थाएँ
बखारी

right|thumb|300px|संग्रहालय में रखी पुरानी बखार
right|thumb|300px|एक साधारण बखार
**बखारी** या **अन्नागार** (granary) में अन्न को भंडारित किया जाता है। प्राचीनकाल में मिट्टी के बर्तनों में अन्न भंडारित किया जाता था। कुछ किसान कच्ची मिट्टी को भूसे से प्रबलित (री-इनफोर्स) करके अन्नागार बनाते थे जिसको 'डेहरी' कहा जाता था। आजकल धातु (जैसे गैल्वनाइज्ड आइरन) की डेहरी मिलने लगी है। इसे 'अन्न की कोठी' भी कहते हैं। बखारियों को प्रायः धरातल से कुछ उपर बनाया जाता है ताकि चूहों एवं नमी से अनाज को बचाया जा सके। ग्रेनरी का साक्ष्य हड़प्पा सभ्यता में मिलता है।

श्रेणी:अन्न भंडारण
श्रेणी:अन्नागार
नवधान्य

**नवधान्य** (*Navdanya*; आईएसओ १५९१९: *Navadhānya*) भारत की एक अशासकीय संस्था है जो जैवविविधता के संरक्षण, जैविक कृषि, कृषक अधिकार तथा बीज बचाने के लिये कार्य कर रही है। इसके संस्थापकों में प्रसिद्ध पर्यावरण कार्यकर्ता वंदना शिवा प्रमुख हैं। इसकी शुरुआत सन् १९८२ में हुई थी।

## बाहरी कड़ियाँ
* '''नवधान्य''' का जालघर
* बागपत पहुंचीं पर्यावरणविद वंदना शिवा

श्रेणी:भारत की अशासकीय संस्थाएँ
अली अकबर दहखुदा

**अल्लामेह अली अकबर दहखुदा** (फ़ारसी:علی‌اکبر دهخدا, १८७९-९ मार्च १९५९) एक प्रमुख ईरानी भाषाविद और फ़ारसी भाषा के आज तक प्रकाशित सभी शब्दकोशों में से सबसे व्यापक शब्दकोश, दहखुदा शब्दकोश के लेखक थे। 

## सन्दर्भ

श्रेणी:ईरान के लोग
राष्ट्रीय ग्रामीण पेयजल योजना

**राष्ट्रीय ग्रामीण पेयजल योजना** भारत के ग्रामीण क्षेत्रों में पेयजल समस्या को दूर करने हेतु शुरु की गई सरकारी योजना है। भारत सरकार द्वारा वर्ष १९८६ में शुरु किए गए राष्ट्रीय पेयजल मिशन (बाद में राजीव गाँधी राष्ट्रीय पेयजल मिशन) को विस्तार पूर्वक अपनाया गया। इसके तहत ग्रामीण क्षेत्रों में ४० लीटर सुरक्षित पेयजल मुहैया कराना सरकार का लक्ष्य है। फरवरी 2006 में सरकार ने राष्ट्रीय ग्रामीण पेयजल गुणवत्ता परीक्षण एवं अनुरक्षण कार्यक्रम बनाया जिसके तहत स्थानीय पंचायतों एवं ग्राम स्वच्छता कमिटी की मदद से सामाजिक भागीदारी के तहत कार्यक्रम को लाने का प्रयास किया है। इसके तहत चिह्नित गाँवों से एकत्रित पेयजल नमूने को राज्य स्तरीय प्रयोगशालाओं में जाँच के पश्चात गड़बड़ियों को दूर करने के लिए आवश्यक कदम उठाया जाता है।

## सन्दर्भ

श्रेणी:भारत में सरकारी योजनाएँ
श्रेणी:भारत में ग्रामीण विकास
द्रव नोदन प्रणाली केंद्र

**द्रव नोदन प्रणाली केंद्र** भारतीय अंतरिक्ष अनुसंधान संगठन का एक महत्वपूर्ण केंद्र है। यह केंद्र तीन स्थानों में स्थित है, पहला तिरुवनंतपुरम के वलियमला में, दूसरा तिरुनेलवेली के महेंद्रगिरि पहाड़ियों में और तीसरा बेंगलुरु में स्थित है। इन केंद्रों में मुख्यतः द्रव एवं क्रयोजेनिक राकेट ईंधनो पर कार्य होता है। 

## इन्हें भी देखें
* इसरो
* भारतीय अन्तरिक्ष विज्ञान एवं प्रौद्योगिकी संस्थान
* विक्रम साराभाई अंतरिक्ष केंद्र
* द्रव नोदन प्रणाली केंद्र
* अंतरिक्ष अनुप्रयोग केंद्र
* राष्ट्रीय सुदूर संवेदन केंद्र
* भारतीय सुदूर संवेदन संस्थान
* भौतिक अनुसंधान प्रयोगशाला, अहमदाबाद
* राष्ट्रीय वायुमण्डलीय अनुसंधान प्रयोगशाला
* अर्धचालक प्रयोगशाला, चंडीगढ़
* सतीश धवन अंतरिक्ष केंद्र
* इसरो उपग्रह केंद्र
* मुख्य नियंत्रण सुविधा

## बाहरी कड़ियाँ
*'''द्रव नोदन प्रणाली केंद्र''' का जालघर

श्रेणी:भारतीय अंतरिक्ष अनुसंधान संगठन
श्रेणी:भारतीय अंतरिक्ष कार्यक्रम
ऐविओनिकी

**ऐविओनिकी** शब्द का अर्थ है उड़ान में प्रयुक्त होने वाली इलेक्ट्रॉनिक्स| इसमें मुख्यतः संचार, नेविगेशन, नियंत्रण और डिजिटल प्रदर्शन से सम्बंधित हार्डवेयर एवं साफ्टवेयर का निर्माण और संचालन सम्मिलित होता है| 
thumb|right|250px| प्रक्षेपण यान में प्रयुक्त ऐविओनिकी

श्रेणी:इलेक्ट्रॉनिक्स
राष्ट्रीय वायुमण्डलीय अनुसंधान प्रयोगशाला

**राष्ट्रीय वायुमण्डलीय अनुसंधान प्रयोगशाला** भारत के अंतरिक्ष विभाग, भारत सरकार द्वारा प्रायोजित एक स्वायत्त संस्थान है। यह संस्थान मुख्यतः वायुमंडल के शोध से जुड़ा हुआ है। इस संस्थान की शुरुवात सन् १९९२ में *National Mesosphere-Stratosphere-Troposphere (MST) Radar Facility (NMRF)* की तोर पर हुई थी। २२ सितंबर २००५ में इसका नाम राष्ट्रीय वायुमण्डलीय अनुसंधान प्रयोगशाला कर दिया गया। समय के साथ Mie/Rayleigh Lidar, निचले वायुमंडलीय हवा प्रोफाइलर, ऑप्टिकल वर्षामापी, disdrometer, स्वचालित मौसम केंद्र आदि सुविधाओं को भी राष्ट्रीय वायुमण्डलीय अनुसंधान प्रयोगशाला के साथ जोड़ा गया।

## संधर्ब

श्रेणी:भारत में अनुसंधान संस्थाएँ
सर्पिल

right|thumb|एक नौटिलस घोंघे का शंख - इसका मूल आकार सर्पिल है जिसमें ख़ाने बने हुए हैं
right|thumb|एक बहुत ही साधारण सर्पिल आकार
गणित और ज्यामिति में **सर्पिल रेखा** एक वक्र होती है जो एक केंद्रीय बिंदु से शुरू होकर उसकी परिक्रमा भी करती है लेकिन उस से लगातार अधिक दूर होती रहती है।

## अन्य भाषाओँ में
"सर्पिल" को अंग्रेज़ी में "स्पाइरल" (spiral) और तुर्की में "सरमल" (sarmal) कहते हैं। "वक्र" को अंग्रेज़ी में कर्व (curve) कहते हैं।

## इन्हें भी देखें
* वक्र
* ज्यामिति

श्रेणी:ज्यामिति
श्रेणी:हिन्दी विकि डीवीडी परियोजना
उदयपुर सौर वेधशाला

**उदयपुर सौर वेधशाला** (Udaipur Solar Observatory (** USO**)), उदयपुर (राजस्थान, भारत) की फ़तेह सागर झील के एक द्वीप में स्थित है। उदयपुर का आसमान सौर पर्यवेक्षण के लिए काफी अनुकूल है। इस वेधशाला को दक्षिण कैलिफोर्निया की बिग बियर झील में स्थित सौर वेधशाला के तर्ज पर डॉ॰ अरविंद भटनागर की देखरेख में सन् १९७६ में बनवाया गया था। सन् १९८१ से इसका प्रबंधन भारत सरकार के अंतरिक्ष विभाग के लिए भौतिकीय अनुसंधान प्रयोगशाला, अहमदाबाद द्वारा किया जा रहा है। 

श्रेणी:वेधशाला
श्रेणी:उदयपुर